section_heading: Životopis i djela
paragraph_text: Balthasar Neumann je ostvario preko 100 svojih projekata. Maštovitim tlocrtnim rješenjima i uporabom raskošnih dekoracija projektirao je i rekonstruirao mnogobrojne dvorce (Bruchsal, Brühl, Werneck), Kneževu rezidenciju (Dvorac u Würzburgu), mostove, utvrde, fontane, parkove i crkve (hodočasnička u Vierzehnheilingenu kraj Bamberga). Njegovo posljednje djelo bila je crkva Svete Marijine Vizitacije (Wallfahrtskirche Mariaheimsuchung) u Eltmannu iz 1755. godine.